Madagaskaraj veprejoj

La madagaskaraj veprejoj ( ankaŭ konataj kiel madagaskaraj dornarbaroj ) estas tersupraĵa ekoregiono el la madagaskara ekoprovinco de la afrotropisa ekozono laŭ la tipologio de la Monda Natur-Fonduso (WWF). La ekoregiono estas parto de samnoma tutmondaj 200-unuo kaj de la biodiverseco-riĉaĵejo "Madagaskaro kaj la hindoceanaj insuloj".. Biome ĝi apartenas al dezertoj kaj kserofitaroj de Madagaskaro.

La vegetaĵara tipo troviĝas sur malriĉaj substratoj kun malalta, nekonstanta vintra precipitaĵo. Laŭtakse 44 000 km2 estas kovritaj per tiu biotopo, ĉio en la sudokcidento de la lando. La ekoregiono enhavas elstaran proporcion de endemiaj plantospecioj.

 Flaŭro 
Multaj el la madagaskar-veprejaj plantoj montras ekstremajn adaptaĵojn al trosekeco. Dornaj plantoj de la endemia familio Didiereaceae konstituas okulfrapan komponanton, precipe en la oriento. Ili estas lignecaj sed fore rilatigitaj al la kaktoj el la ordo de la kariofilaloj. La restanta komponanto de la densaĵoj estas dominita de membroj de la familioj de burseracoj, eŭforbiacoj, anakardiacoj kaj fabacoj, ĉiu el kiuj havas reprezentantojn aliloke.

 Faŭno 
 Dezerta mesito

 Konservado 
Ekzistantaj rezervejoj protektas maksimumon de 3% el la restanta vegetaĵaro. La Andohahela Nacia Parko prezentas limigitan protekton per sia "ero 3" sekcio. Aliloke la vepreja vivejo estas sub premo de homa ekspluatado. La precipaj influaj agadoj estas:
 Bruligado por transformo al paŝtejo.
 Rikoltado por lignokarbo kaj brulligno.
 Arbarekspluatado por konstruligno Crowley, Helen : Madagascar spiny thickets (AT1311), WWF Full report.

 Bildaro 

 Referencoj 

 Bibliografio 
  Du Puy, D.J., and J. Moat 1996 : A refined classification of the primary vegetation of Madagascar based on the underlying geology: using GIS to map its distribution and to assess its conservation status. In : W.R. Lourenço (editor). Biogéographie de Madagascar. pp. 205–218, + 3 maps. Editions de l’ORSTOM, Paris.
  Rakotomalaza, P. J., and N. Messmer 1999 : Structure and floristic composition of the vegetation in the Réserve Naturelle Intégrale d’Andohahela, Madagascar. In : A floral and faunal inventory of the Réserve Naturelle Intégrale d’Andohahela, Madagascar: With reference to elevational variation. Fieldiana: Zoology, new series, 94: 51-96.

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono
 Malagaskukoloj

 Eksteraj ligiloj 

  Ekoregiono AT1311 : Madagaskaraj veprejoj (WWF)
  Madagaskaraj veprejoj (WWF-Wildworld)
  Madagaskaraj veprejoj (Wildworld) - Nacia Geografia Societo
  Madagaskaraj veprejoj (Encyclopedia of Earth)
  Madagaskaraj veprejoj (Globalspecies) 

  Tutmondaj 200; numero 125 : Madagaskaraj veprejoj (WWF) 
  Biodiverseco-riĉaĵejo Madagaskaro kaj la hindoceanaj insuloj (Naturprotekto Internacie) 

Kategorio:Afrotropisaj ekoregionoj
Kategorio:Dezertoj kaj kserofitaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Madagaskaro